Anton Shox

Anton Roxusovich Shox (1960-yil 7-yanvar, Jambil — 2009-yil 7-mart, Ust-Kamenogorsk) — SSSR va Qozogʻistonlik futbolchi va futbol murabbiyi.

Faoliyati

Futbolchi 
Kelib chiqishi Volga boʻyidan kelgan nemis. Otasi Shox Rohus 50-yillarda qatagʻonga uchrab, 2000-yilda oqlangan.

1978-yili „Ximik“da faoliyatini boshlagan. U birinchi oʻyinini 1979-yil 24-mayda „Meliorator“ga qarshi oʻtkazdi, toʻqson daqiqa oʻynadi va bitta gol urdi.

1979—1985-yillari „Qayrat“da oʻynab, 170 dan ortiq uchrashuvda maydonga tushdi. „Qayrat“ safidagi ilk oʻyinini 1979-yil 1-sentabrda "Shaxtyor" (Donetsk) jamoasiga qarshi oʻtkazib. U oʻsha yilning 17-oktabrida "Zarya„ darvozasiga ilk golini urgan, oʻyin 1:1 hisobida durang bilan tugagan. U ikkinchi golini oʻsha yilning 16-noyabrida “Lokomotiv" darvozasiga kiritdi. U 1985-yilda SSSR chempionatida sakkizta gol muallifiga aylandi. Uning „Qayrat“ safidagi soʻnggi oʻyini 1985-yil 19-noyabrda oʻzining boʻlajak klubi „Dnepr“ga qarshi oʻtkazilgan boʻlib, Shox bitta gol urib, 80-daqiqada almashtirilgan. Mazkur bahsda „Qayrat“ 3:4 hisobida imkoniyatni boy berdi.

1986-yili „Dnepr“ga oʻtdi. „Dnepr“ safidagi ilk oʻyinini 16-martda „Zenit“ga qarshi oʻtkazdi. Taqdir taqozosi bilan u dneprliklar safidagi ilk golini oʻsha yilning 2-may kuni „Qayrat“ darvozasiga kiritdi, Olmaotadagi oʻyin 2:2 hisobida yakunlangandi. 17-sentabr kuni u UEFA kubogining birinchi bosqichi boʻlgan "Legiya"ga qarshi Yevropa turnirlarida debyut qildi.

1988-yil 8-martda „Dinamo Kiyev“ga qarshi oʻyinda jamoa sardori sifatida maydonga tushdi. SSSR chempioni boʻldi.

1990-yilda Avstriyaning LASK klubi bilan shartnoma imzoladi. Keyinchalik u yana SSSR, Ukraina va Finlandiya klublarida oʻynab, 1995-yilda faoliyatini yakunladi. Oʻsha yili Ukrainaning „Evis“ klubida murabbiylik faoliyatini boshlagan.

Murabbiylik 
2004-yili 19 yillik tanaffusdan soʻng Qozogʻiston futboliga qaytdi, „Atirau“ning bosh murabbiy etib tayinlandi. 2004-05-yillarda Qozogʻiston futbol terma jamoasi bosh murabbiyi Sergey Timofeevning yordamchisi boʻlgan. Ayni vaqtda Qozogʻiston yoshlar terma jamoasida bosh murabbiy sifatida ham ishlagan.

2009-yilda yana u „Atirau“ jamoasiga, keyin Qozogʻiston yoshlar terma jamoasiga murabbiy boʻldi. Oʻsha yilning mart oyida u „Vostok“ — „Atirau“ uchrashuvidan soʻng toʻsatdan vafot etdi. U Volgoradda, ota-bobolari yonida dafn etilgan.

Yutuqlar 

 Dnepr

 SSSR chempioni: 1988
 SSSR chempionatining kumush medali sovrindori: 1987, 1989
 SSSR kubogi: 1989

Manbalar

Havolalar 

 Profil (Transfermarktda)
1960-yilda tugʻilganlar
7-yanvarda tugʻilganlar
2009-yilda vafot etganlar
7-martda vafot etganlar
SSSR erkak futbolchilari
Qozogʻistonlik erkak futbolchilar
Qozogʻistonlik futbol murabbiylari
SSSR Oliy ligasi futbolchilari
Ukraina Premyer-ligasi futbolchilari
Qayrat klubi futbolchilari
FC Dnipro futbolchilari
LASK futbolchilari
FC Metalurg Zaporojye futbolchilari
Hapoel Tzafririm Holon F.C. futbolchilari
FC Rotor Volgograd futbolchilari
FC Kremin Kremenchuk futbolchilari
Rovaniemen Palloseura futbolchilari
MFC Mykolaiv futbolchilari
FC Niva Ternopil futbolchilari
Ukrainadagi chet ellik erkak futbolchilari
Isroildagi chet ellik erkak futbolchilari
Oʻzbekistonda chet ellik futbol murabbiylari
Erkak futbol yarim himoyachilari
FC Vorskla Poltava futbolchilari
FC Lada-Tolyatti futbolchilari
Rossiyadagi chet ellik erkak futbolchilar